Bambergin tuomiokirkko

Bambergin tuomiokirkko () on Bambergissä Baijerissa Saksassa sijaitseva katedraali.

Bambergin ensimmäinen tuomiokirkko rakennettiin keisari Henrik II:n määräyksestä vuosina 1002–1012. Vuonna 1007 Bambergistä tuli lisäksi keisarin perustaman hiippakunnan keskus. Tuomiokirkko tuhoutui myöhemmin tulipalossa, kuten kävi myös toiselle tuomiokirkolle. Nykyinen tuomiokirkko valmistui vuonna 1237.

Bambergin tuomiokirkossa sijaitsee Bambergin ratsumiehenä tunnettu ratsastajapatsas, joka on vanhin keskiajalta säilynyt ratsastajapatsas. Patsaan esittämä henkilö on tuntematon – tämän on esitetty olevan muun muassa Unkarin kuningas Tapani I tai Schwabenin herttua Filip.

Tuomiokirkkoon on haudattu muun muassa keisari Henrik II, tämän vaimo Kunigunde ja paavi Klemens II, joka oli toiminut Bambergin piispana. Ranskan marsalkka Louis Alexandre Berthier, joka kuoli Bambergissä 1815, haudattiin aluksi tuomiokirkkoon, mutta ekshumoitiin 1884 ja haudattiin uudelleen Tegernseehen tämän appivanhempien suvun kryptaan.

Bambergin tuomiokirkko on vuoden 2020 loppuun asti laajojen restaurointitöiden kohteena.

Kuvagalleria

Lähteet

Viitteet

Aiheesta muualla 

Baijerin kirkot
Bamberg